**Dagsorden**

**DH Aalborg FU møde**

**4. februar 2020**

**kl. 13.30 – 16.00**

**”Trekanten” Sebbersundvej 2 a, 9220 Aalborg SØ, Lokale 3**

**Udsendt den 26. januar 2020**

**Deltagere:** Anders, Palle, Børge, Christian, Asghar, Birthe, Charlotte og Anne-Louise

**Afbud:** Bernd og Ulla

1. Valg af ordstyrer

*Palle*

1. Valg af referent

*Anne-Louise*

1. Godkendelse af dagsordenen

*Ja*

1. Godkendelse af referat

*Ja*

1. Økonomi

*Årsregnskabet er sendt ind til Aalborg kommune, og det er blevet godkendt (4000 kr. i §18 midler for 2019).*

1. Årsmøde 2020
	1. Handlingsplan

*Det skal evt. tilføjes i handleplanen, at hjemmesiden er under revidering. Børge forsøger at få adgang til DHs hjemmeside.*

* 1. Praktiske ting

*Årsmødet er på plads (lokaler, tilmelding, valgsedler mv.). Palle bestiller mad til mødet og laver ekstra kopier af regnskab, årsberetning mv. til årsmødet.*

1. Diverse valg
	1. Suppleant skolebestyrelse VUK

*Ulla er valgt som suppleant til skolebestyrelsen i VUK, men der mangler endnu en suppleant som erstatning for Steffen. Det skal nævnes, at suppleanter kun behøver deltage i møderne såfremt de ordinære medlemmer, Anders og Birthe, ikke kan deltage.*

*FU henviser til, at den anden suppleant, udover Ulla, skal vælges på næste bestyrelsesmøde til maj.*

* 1. Handicaprådet

*Som erstatning for Steffen er Torben Frederiksen udpeget som ordinært medlem til Handicaprådet. På nærværende FU-møde er det ikke helt afklaret, hvem der skal være Torbens suppleant i Handicaprådet.*

*Vi foreslår at spørgsmålet vedr. suppleanters deltagelse i møder tages op på et senere tidspunkt i Handicaprådet (eks. personlig suppleant).*

1. Politiske sager til drøftelse
	1. Lyttemøde

*Lyttemødet sættes på nuværende tidspunkt på pause og tages op igen på næste FU-møde.*

1. Handicaprådet (hvilke sager, vil vi gerne have Handicaprådet til at tage op?)

*Charlotte fortæller, at et genoptræningsforløb i Aalborg kommune afsluttes hurtigere end det fremgår af borgerens journal såfremt borgeren progredierer hurtigt i sin genoptræning.*

*FU beslutter, at der skal spørges ind til proceduren vedr. længden af genoptræningsforløb i Aalborg kommune til næste møde i Handicaprådet. Charlotte nedskriver derfor et par linjer om problemstillingen, som sendes til Bernd og Ulla, så problemstillingen kan komme med som punkt til næste møde i Handicaprådet.*

*Birthe har, inden nærværende FU-møde, sendt referatet fra dialogmødet mellem Ældre- og Handicapudvalget og Handicaprådet i Aalborg kommune til orientering.*

*FU beslutter, at referatet sættes på som punkt til næste FU-møde og gennemgås.*

1. Gensidig orientering samt tilbagemeldinger på deltagelse som DH Aalborg FU repræsentant

*Birthe og Asghar har været til møde i Frivillighuset. Frivillighuset har bygget deres virksomhedsplan omkring FN’s 17 verdensmål. Mødet fokuserede bl.a. på, hvordan verdensmålene og frivilligt arbejde kan hænge sammen, og hvordan verdensmålene kan tænkes ind i frivillighed.*

*Ulla og Birthe deltog i dialogmødet for patientforeninger på Sygehus Syd.*

1. Gensidig orientering samt tilbagemeldinger på deltagelse som DH repræsentant

*Anders har deltaget i KKRs visionsdag sammen med Charlotte, Birthe, Bente Fjordside og Allis Olsen. Visionsdagen var en god dag, der bød på gode oplæg.
Det besluttes at Charlotte sender pjecen om visionsdagen ud på mail til FU som inspiration. Pjecen indeholder gode informationer til flere af handicapforeningerne.*

*Charlotte har deltaget i nytårskuren i DH Brønderslev. Der var et stort fremmøde med 25 deltagere, 4 nye medlemsforeninger/interesseorganisationer i DH, politikere, udvalgsformænd samt Brønderslevs borgmester.*

*Det er gode historier som denne, der skal ud om DH. Derfor kan historier som denne evt. videreformidles gennem DH Central i fremtiden.*

*Til orientering er der dialogmøde mellem patientforeningerne og Aalborg kommune den 16. november.*

12. Eventuelt

*Asghar fortæller, at det desværre er sidste gang, at han er med til FU møder. Asghar vil dog stadig deltage i års- og bestyrelsesmøder i DH.*

*Vi takker for det gode arbejde, som Asghar har gjort i FU.*